Στη δημοσιότητα έδωσαν αμερικανικά μέσα ενημέρωσης το όνομα του δράστη της αιματηρής επίθεσης σε Λύκειο του Τέξας, ο οποίος φέρεται να είναι ελληνικής καταγωγής.

Σύμφωνα με όσα έγιναν γνωστά, πρόκειται για τον 17χρονο Δημήτρη Παγουρτζή, ο οποίος είναι μαθητής του λυκείου της Σάντα Φε.

Το γραφείο του σερίφη έδωσε πριν από λίγο στη δημοσιότητα και τη φωτογραφία του μετά τη σύλληψη.

BREAKING: The suspect from the Santa Fe ISD shooting scene has been booked into the Galveston County Jail. He is identified as Dimitrios Pagourtzis. Being held for Capital Murder; no bond. pic.twitter.com/GVGSLwbeNT — Stephen Sanchez (@SSanchez_TV) May 18, 2018

Ο 17χρονος, πριν την εισβολή στο σχολείο, φέρεται να έκανε ανάρτηση στο Facebook με ένα μπλουζάκι που έγραφε «Born to Kill». Το προφίλ του στο Facebook έχει πλέον απενεργοποιηθεί.

Σε άλλον ιστότοπο κοινωνικής δικτύωσης υπήρχαν φωτογραφίες του με ένα όπλο και ένα μαχαίρι.

Alleged gunman of #SantaFeHighSchool #DimitriosPagoutzsis ! His Facebook page has a T-shirt that says “born to kill” ! I talked to neighbor of his who said the feds were in the neighborhood a couple years back but nothing came out of it @abc13houston pic.twitter.com/XJvxlczYCg — Mayra Moreno ABC13 (@MayraABC13) May 18, 2018

Δέκα άτομα σκοτώθηκαν και δέκα τραυματίστηκαν από την επίθεση, όπως επιβεβαίωσε ο κυβερνήτης του Τέξας Γκρεγκ Άμποτ.

Ο δράστης χρησιμοποίησε τα όπλα που είχε στην κατοχή του ο πατέρας του, μια κοντόκανη καραμπίνα και ένα ρεβόλβερ πρόσθεσε, ενώ είχε κατασκευάσει και διάφορους εκρηκτικούς μηχανισμούς. «Σύμφωνα με τις πληροφορίες μου, ο δράστης πήρε τα δύο όπλα από τον πατέρα του (...) ο πατέρας του τα κατείχε νόμιμα. Δεν γνωρίζω αν ο πατέρας ήταν ενήμερος ότι ο γιος του είχε πάρει τα όπλα», είπε.

Αστυνομικοί ερευνούν δύο σπίτια και ένα όχημα που συνδέεται με τον δράστη, όπου βρήκαν επίσης πολλά εκρηκτικά. Μεταξύ άλλων, βρέθηκαν και βόμβες - μολότοφ.

«Ο ένας από τους λόγους για τους οποίους ανησυχούμε είναι το γεγονός ότι εντοπίσαμε πολλούς διαφορετικούς τύπους εκρηκτικών», εξήγησε ο κυβερνήτης.

Σύμφωνα με τον Άμποτ, ο 17χρονος σκόπευε να αυτοκτονήσει αλλά άλλαξε γνώμη κατά τη διάρκεια της επίθεσης. «Όχι μόνο ήθελε να διαπράξει την επίθεση αλλά ήθελε και να αυτοκτονήσει αμέσως μετά. Δεν είχε το θάρρος να αυτοκτονήσει» είπε, επικαλούμενος την έρευνα της αστυνομίας στα ημερολόγια που άφησε ο 17χρονος.

Άλλα δύο πρόσωπα έχουν προσαχθεί και ανακρίνονται, πρόσθεσε. Πάντως ο κυβερνήτης δεν ανέφερε το όνομα του δράστη, ούτε των δύο άλλων ανθρώπων που έχουν συλληφθεί.

Ο σερίφης της κομητείας του Χάρις, η οποία έστειλε ενισχύσεις στην κομητεία Γκάλβεστον, όπου βρίσκεται η μικρή πόλη, δήλωσε σε δημοσιογράφους ότι στην πλειονότητά τους, οι νεκροί είναι μαθητές.

Στο σημείο του μακελειού έσπευσε άμεσα και ομάδα εξουδετέρωσης εκρηκτικών μηχανισμών. Ο αρχηγός της αστυνομίας στη Σαντα Φε, Jeff Powell, επιβεβαίωσε σε συνέντευξη Τύπου ότι βρέθηκαν εκρηκτικοί μηχανισμοί στο Λύκειο και σε σημεία κοντά στο σχολείο.

Σύμφωνα με την εφημερίδα Houston Chronicle, ο δράστης ήταν οπλισμένος με ένα τουφέκι AR-15, ένα πιστόλι, μια κοντόκανη καραμπίνα και αυτοσχέδιους εκρηκτικούς μηχανισμούς.

«Οι αστυνομικοί που μπήκαν μέσα βρήκαν μια λίμνη αίματος στο σχολείο. Προφανώς, αυτός ο τύπος έριχνε εκρηκτικούς μηχανισμούς παντού. Δεν ξέρουμε αν κάποιος από αυτούς εξερράγη», είπε η πηγή την οποία επικαλείται η εφημερίδα.

"MOM, IT WAS REAL THIS TIME." A Santa Fe student's emotional words while she was talking to her mother when she was hiding from the gunman on campus.

LIVE COVERAGE: https://t.co/lUUGfKCRsj #PrayForSantaFe pic.twitter.com/GlsYnblVeJ — ABC13 Houston (@abc13houston) May 18, 2018

Ο Ρίτσαρντ Άλεν, πατέρας μιας μαθήτριας, περιέγραψε στο KTRK ότι έφθασε στην περιοχή λίγο αφότου σημειώθηκαν οι πυροβολισμοί και είδε να μεταφέρουν τραυματίες στα ασθενοφόρα. «Ο γιος μου είπε ότι κάποιος μπήκε σε αίθουσα διδασκαλίας των καλλιτεχνικών και άρχισε να πυροβολεί εναντίον πολλών μαθητών», σημείωσε.